વેદ ઑફીસના દરવાજા પાસે ઉભો રહ્યો. ડોર સ્કેનરે વેદને મલ્ટિપલ એંગલથી સ્કેન કર્યો અને એનો દરવાજો ખૂલી ગયો. વેદ પળવારમાં ઑફિસની અંદર. ઑફિસ અંદરથી લોક. દીવાલની ઇન-બીલ્ટ સ્વીચથી ઑફિસની દીવાલો વચ્ચેની પ્રોજેક્શન સ્ક્રિન ચાલુ કરી. બાયોમેટ્રિક, ટેક્સ્ટ, વોઈસ .. જેટલા પણ પાસવર્ડ સિસ્ટમે માંગ્યા એ બધા વેદે તરત જ નાખ્યા. એક અરજન્ટ મેસેજ આવેલો હતો. તે ખોલ્યો. મેસેજમાં એક ફાઈલ હતી. ફાઈલ ખોલીને જોયું તો થોડી તસ્વીરો હતી. ઓપન. કાળા અવકાશની તસ્વીરો. કાળા આકાશમાં ધૂંધળા અને છૂટાછવાયા ધબ્બા હતા. તે ધબ્બા તારાઓના ઝૂમખાંના હતા.